ผมมีอาการปวดหูมากหูข้างขวาแล้วก็มีน้ำสีเหลืองๆไหลออกจากหูเป็นๆหายๆแต่ไปรับการตรวจได้ยามาแล้วทานได้ 3 วัน บอกว่าเป็นหูน้ำหนวกอาการนี้พึ่งจะเป็นแบบฉับพลัน ก๋อนจะมีอาการหูอื้อ เคยมีอาการภูมิแพ้มีน้ำมูกไหลคัดจมูกมาก่อน อาการหูอื้อได้ยินเสียงเบาลงจะเกี่ยวกับภูมิแพ้นี้ด้วยหรือเปล่าครับ แล้วหูอื้อนี้จะหายเป็นปกติแล้วได้ยินเหมือนเดิมหรือเปล่าครับ ถ้ายังไม่ดีขึ้นต้องทำยังไง
สวัสดีค่ะ อาการปวดหู หูอื้อ ได้ยินเสียงเบาลงดังกล่าวมานั้น อาจจะเกิดมาจากการมีหูชั้นกลางหรือหูชั้นนอกติดเชื้อ การมีภาวะภูมิแพ้จมูกที่อาจทำให้หูอื้อได้บ้าง การอยู่ในที่เสียงดังๆติดต่อกันนานๆ ผลข้างเคียงจากการใช้ยาฆ่าเชื้อบางประเภท มีน้ำหรือขี้หูหรือสิ่งแปลกปลอมอุดตันในหู เป็นต้นโรคหูน้ำหนวก หมายถึงการอักเสบของหูชั้นกลางมาด้วยอาการปวดหู มีไข้ มีน้ำหนองไหลจากหูได้ การรักษาคือการให้ยาฆ่าเชื้อแบบรับประทานกินติดต่อกันตามแพทย์สั่งจนกว่าจะหายขาด หลังการรักษา ถ้าตอบสนอง การได้ยินจะค่อยๆกลับมาเป็นปกติค่ะในระหว่างนี้ควรหลีกเลี่ยงสถานที่เสียงดังๆไปก่อน ไม่ไปแคะแกะเกาในหูเอง รับประทานยาตามที่แพทย์สั่งให้ครบ หากกินยาจนครบแล้ว อาการหูอื้อยังเป็นมากขึ้น ควรกลับไปพบแพทย์เพื่อตรวจซ้ำ